
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 115 

26 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων α) της κύριας όψης 
του κτιρίου, φερομένου ως ιδιοκτησίας Ορέστη 
Ρώμα και Διονυσίας Αθανασιάδου και β) του κτι¬ 
ρίου των επιβατών και της αποθήκης εμπορευ¬ 
μάτων του σιδηροδρομικού σταθμού φερόμενων 
ως ιδιοκτησιών ΓΑΙΑΟΣΕ, που βρίσκονται επί της 
οδού Μ. Αλεξάνδρου στο Αμύνταιο της Φλώρινας 
και καθορισμός ειδικών όρων και περιορισμών δό¬ 
μησης αυτών. 1 

Χαρακτηρισμός ως διατηρητέου του κελύφους του 
κτιρίου, που βρίσκεται επί των οδών Γ. Παπανδρέ- 
ου 3-5, στην Προσοτσάνη Δράμας, φερομένου ως 
ιδιοκτησίας Γιανκουνίδη Ηρακλή και κληρονόμων 
Βέρας Αγωγιάτου και καθορισμός ειδικών όρων 


και περιορισμών δόμησης αυτού. 2 

ΑΠΟΦΑΣΕΙ Σ 

Αριθμ. 6913/2014 (1) 


Χαρακτηρισμός ως διατηρητέων α) της κύριας όψης του 
κτιρίου, φερομένου ως ιδιοκτησίας Ορέστη Ρώμα και 
Διονυσίας Αθανασιάδου και β) του κτιρίου των επιβα¬ 
τών και της αποθήκης εμπορευμάτων του σιδηροδρο¬ 
μικού σταθμού φερόμενων ως ιδιοκτησιών Γ ΑΙΑΟΣΕ, 
που βρίσκονται επί της οδού Μ. Αλεξάνδρου στο 
Αμύνταιο της Φλώρινας και καθορισμός ειδικών όρων 
και περιορισμών δόμησης αυτών. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79 Α') «Νέος Οικοδομικός 
Κανονισμός» και ειδικότερα του άρθρου 6 αυτού. 

β) Του Π.δ. 358/1986 (ΦΕΚ 158 Α') «Καθορισμός αρ¬ 
μοδιοτήτων Υπουργείου Βόρειας Ελλάδας» και ειδικό¬ 
τερα του άρθρου 2 παρ. δ (αα), που αναφέρεται στον 
χαρακτηρισμό κτιρίων ως διατηρητέων ή οικισμών ή 
τμημάτων αυτών ως παραδοσιακών. 


γ) Των άρθρων 54 και 90, του Π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ 98 Α'/22-4-2005). 

δ) Του Π.δ. 24 /2015 (ΦΕΚ 20 Α'/27-1-2015) και ειδικότερα 
του άρθ. 1 που αναφέρεται στη συγκρότηση του Υπουρ¬ 
γείου Εσωτερικών και Διοικητικής Ανασυγκρότησης. 

ε) Της με αριθμ. 1020/19-3-2015 (ΦΕΚ 391 Β'/23-3-2015) 
απόφασης του Πρωθυπουργού και του Υπουργού Εσω¬ 
τερικών και Διοικητικής Ανασυγκρότησης «Ανάθεση 
αρμοδιοτήτων στην Υφυπουργό Εσωτερικών και Διοι¬ 
κητικής Ανασυγκρότησης, Μαρία Κάλλια - Τσαρουχά». 

2. Την από 27-11-2012 αιτιολογική έκθεση του τ. Υπουρ¬ 
γείου Μακεδονίας και Θράκης για τον χαρακτηρισμό ως 
διατηρητέας της κύριας όψης του κτιρίου, που βρίσκεται 
επί της οδού Μ. Αλεξάνδρου στο Αμύνταιο του Δήμου 
Αμυνταίου της Φλώρινας, φερομένου ως ιδιοκτησίας 
Ορέστη Ρώμα και Διονυσίας Αθανασιάδου και τον κα¬ 
θορισμό ειδικών όρων και περιορισμών δόμησης αυτού. 

3. Το με αριθμ. πρωτ. 1259/16-1-2013 (τ. ΥΜΑΘ 313/ 
22-1-2013) έγγραφο του Δήμου Αμυνταίου που αφορά 
αποστολή του αποδεικτικού επίδοσης της αιτιολογι- 
κής έκθεσης στους φερόμενους ως ιδιοκτήτες (η οποία 
κοινοποιήθηκε με το υπ’ αριθμ. πρωτ. 32338/7-12-2012 
έγγραφο του Δήμου Αμυνταίου). 

4. Την με αριθμ. πρωτ. τ. ΥΜΑΘ 47/4-1-2013 ένσταση 
που υποβλήθηκε από τους φερόμενους ως ιδιοκτήτες. 

5. Την από 5-4-2013 εξέταση της ένστασης από το 
τμήμα ΠΕ.ΧΩ.Δ.Ε της Διεύθυνσης Περιβάλλοντος και 
Υποδομών του τ. Υ.ΜΑ.Θ.. 

6. Την από 17-7-2013 αιτιολογική έκθεση του τ. Υπουρ¬ 
γείου Μακεδονίας και Θράκης (για τα κτίρια του σιδη¬ 
ροδρομικού σταθμού). 

7. Το από 23-7-2013 αποδεικτικό παραλαβής της αιτι- 
ολογικής έκθεσης από τη Γ ΑΙΑ ΟΣΕ. 

8. Το με αριθμ. πρωτ. 26106/26-7-2013 (τ. ΥΜΑΘ 3610/ 
29-7-2013) έγγραφο της Γ ΑΙΑ ΟΣΕ με το οποίο δηλώ¬ 
νει ότι δεν έχει αντίρρηση για τον χαρακτηρισμό των 
κτιρίων του σιδηροδρομικού σταθμού του θέματος ως 
διατηρητέων. 

9. Τη γνωμοδότηση του Κεντρικού Συμβουλίου Αρχι¬ 
τεκτονικής Μακεδονίας και Θράκης στην 4η/6-11-2014 
(θέμα 4ο) συνεδρίασή του υπέρ του χαρακτηρισμού ως 
διατηρητέων α) της κύριας όψης του κτιρίου, φερομένου 
ως ιδιοκτησίας Ορέστη Ρώμα και Διονυσίας Αθανασιά¬ 
δου και β) του κτιρίου των επιβατών και της αποθήκης 

εμπορευμάτων του σιδηροδρομικού σταθμού φερόμε- 
νων ως ιδιοκτησιών ΓΑΙΑΟΣΕ, που βρίσκονται επί της 
οδού Μ. Αλεξάνδρου στο Αμύνταιο της Φλώρινας και 
του καθορισμού ειδικών όρων και περιορισμών δόμησης 
αυτών, αποφασίζουμε: 

1. Χαρακτηρίζουμε ως διατηρητέα α) την κύρια όψη 
του κτιρίου επί της οδού Μ. Αλεξάνδρου, φερομένου ως 
ιδιοκτησίας Ορέστη Ρώμα και Διονυσίας Αθανασιάδου, 
β) το κτίριο των επιβατών και την αποθήκη εμπορευ¬ 
μάτων του σιδηροδρομικού σταθμού φερομένων ως 
ιδιοκτησία Γ ΑΙΑΟΣΕ στο Αμύνταιο της Φλώρινας, όπως 
φαίνονται και στο τοπογραφικό διάγραμμα που επισυ¬ 
νάπτεται στην παρούσα απόφαση και θεωρήθηκε από 
τη Δ/νση ΠΕ-ΠΟ του ΥΠΕΣΔΑ (π. ΥΜΑΟ), γενικότερα για 
τους παρακάτω λόγους: 

(ί) Πρόκειται για αξιόλογα κτίσματα που χτίστηκαν 
στις αρχές του 20ου αιώνα και είναι στοιχεία της αρ¬ 
χιτεκτονικής κληρονομιάς που αξίζει να διατηρηθούν. 

(μ) Εντάσσονται σε ομάδα ομοειδών κτιρίων, αποτε¬ 
λούν αξιόλογο αρχιτεκτονικό και πολεοδομικό σύνολο 
στην πόλη του Αμύνταιου και μαρτυρούν μέρος της 
οικονομικής και κοινωνικής δομής της πόλης της επο¬ 
χής αυτής. 

(μι) Παρουσιάζουν σημαντική πολιτιστική αξία, αναδει- 
κνύουν τον αρχιτεκτονικό πλούτο της πόλης και συμ¬ 
βάλλουν στη διατήρηση της ιστορικής, πολιτιστικής 
μνήμης και φυσιογνωμίας της πόλης του Αμύνταιου. 

(ίν) Η διατήρησή τους θα συμβάλλει στην περαιτέρω 
διάσωση των αξιόλογων κτιρίων στην περιοχή. 

2. Ιδιαίτερα για το κάθε κτίριο προτείνονται τα εξής: 
α. Κτίριο ιδιοκτησίας Ορέστη Ρώμα και Διονυσίας 

Αθανασιάδου 

αΐ. Γίνεται εν μέρει δεκτή η ένσταση των φερόμενων 
ως ιδιοκτητών του κτιρίου σε ότι αφορά τις τροποποι¬ 
ήσεις στην μορφολογία του ισογείου προκειμένου να 
διευκολυνθεί η χρήση της κατοικίας. 

α2. Χαρακτηρίζεται ως διατηρητέα, η κύρια όψη του 
κτιρίου που βρίσκεται επί της οδού Μ. Αλεξάνδρου, στην 
πόλη του Αμύνταιου Φλώρινας, φερομένου ως ιδιοκτησί¬ 
ας Ορέστη Ρώμα και Διονυσίας Αθανασιάδου για τους 
παρακάτω λόγους: 

(ί) Η κύρια όψη του κτιρίου είναι αξιόλογη με ιδιαίτερο 
αρχιτεκτονικό και μορφολογικό χαρακτήρα. 

(ϋ) Αποτελεί την κύρια όψη κτιρίου με νεοκλασικά τυ¬ 
πολογικά και μορφολογικό χαρακτηριστικά που συνδέε¬ 
ται με την ιστορική φάση του Αμύνταιου των αρχών του 
20ου αιώνα «κατά την πρώτη περίοδο ανοικοδόμησης 
και ανάπτυξης του μετά την κατασκευή της σιδηρο¬ 
δρομικής γραμμής». 

(ίϋ) Βρίσκεται απέναντι από το σιδηροδρομικό σταθμό και 
συμβάλλει στην ανάδειξη της εικόνας του αστικού τοπίου. 
α3. Επιτρέπονται: 

α. περιορισμένες τροποποιήσεις στην μορφολογία 
του ισογείου προκειμένου να διευκολυνθεί η χρήση της 
κατοικίας εφόσον αυτές δεν βλάπτουν το γενικό χαρα¬ 
κτήρα της διατηρητέας όψης. 

β. η ανέγερση νέου κτιρίου πίσω και σε επαφή με τη 
διατηρητέα όψη με προσθήκη καθ’ ύψος σε εσοχή πίσω 
από τη διατηρητέα όψη με εξάντληση του συντελεστή 
δόμησης, σύμφωνα με τους ισχύοντες όρους δόμησης 
της περιοχής και τις διατάξεις του «Νέου Οικοδομικού 
Κανονισμού» (Ν. 4067/2012, ΦΕΚ 79 Α79-4-2012). 


α4. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη διατηρητέα όψη, πλην 
των αναγκαίων, περιορισμένων διαστάσεων επιγραφών, 
στην ελληνική γλώσσα, που υποδηλώνουν τη χρήση του. 

α5. Για τις τροποποιήσεις στη μορφολογία του ισο¬ 
γείου και την ανέγερση του νέου κτιρίου, απαιτείται η 
γνωμοδότηση από το αρμόδιο Συμβούλιο Αρχιτεκτονι¬ 
κής και η έγκριση της σχετικής μελέτης από τη αρμόδια 
Δ/νση Περιβάλλοντος και Πολιτισμού του Υπουργείου 
Εσωτερικών και Διοικητικής Ανασυγκρότησης, (τ. ΥΜΑΘ). 

α6. Γ ια κάθε επέμβαση στη διατηρητέα όψη και την 
τοποθέτηση μικροεπιγραφών απαιτείται η γνωμοδότηση 
του αρμόδιου Συμβουλίου Αρχιτεκτονικής και η έγκριση 
αυτής από την αρμόδια Δ/νση Περιβάλλοντος και Πο¬ 
λιτισμού του Υπουργείου Εσωτερικών και Διοικητικής 
Ανασυγκρότησης, (τ. ΥΜΑΘ) εκτός εάν εμπίπτει στην 
εγκύκλιο 1714/24-6-2011 της Γ.Γ.ΜΑ.Θ. Διευκρινίζεται ότι, 
με απόφαση της Υφυπουργού Εσωτερικών και Διοικη¬ 
τικής Ανασυγκρότησης μπορεί να ορίζονται εργασίες 
ή επεμβάσεις για διατηρητέα κτίρια (εγκύκλιοι) για τις 
οποίες δεν απαιτείται έγκριση της αρμόδιας υπηρεσίας 
του Υπουργείου Εσωτερικών και Διοικητικής Ανασυ¬ 
γκρότησης. (τ. ΥΜΑΘ). 
β. Κτίρια σιδηροδρομικού σταθμού 
Χαρακτηρίζουμε ως διατηρητέα το κτίριο των επιβα¬ 
τών και την αποθήκη εμπορευμάτων του σιδηροδρο¬ 
μικού σταθμού στο Αμύνταιο της Φλώρινας, για τους 
παρακάτω λόγους: 

(ί) Πρόκειται για αξιόλογα κτίσματα που χτίστηκαν στο 
τέλος του 19ου αιώνα, στοιχεία αρχιτεκτονικής κληρο¬ 
νομιάς του σιδηροδρομικού δικτύου. 

(ϋ) Παρουσιάζουν ενδιαφέρον ως προς τη μορφή τους 
με στοιχεία της κεντροευρωπαϊκής αρχιτεκτονικής, απο- 
στασιοποιημένα από το τοπικό ιδίωμα. 

(ίϋ) Εντάσσονται στο σύνολο του σιδηροδρομικού 
σταθμού Αμύνταιου που αναπτύσσεται κατά μήκος των 
σιδηροδρομικών γραμμών και επί της οδού Μ. Αλεξάν¬ 
δρου - αποτελούν τα δύο σημαντικότερα κτίρια - και 
μαζί με το κτίριο επί της οδού Μ. Αλεξάνδρου 63 φερό- 
μενο ως ιδιοκτησία Ορέστη Ρώμα και Δ. Αθανασιάδου, 
(για το οποίο η υπηρεσία μας έχει κινήσει τη διαδικα¬ 
σία χαρακτηρισμού της κύριας όψης του κτιρίου ως 
διατηρητέας) αποτελούν αξιόλογο αρχιτεκτονικό και 
πολεοδομικό σύνολο στην πόλη του Αμύνταιου. 

(ίν) Συμβάλλουν στην ανάδειξη της εικόνας του αστι¬ 
κού τοπίου, στη διατήρηση της ιστορικής μνήμης και 
φυσιογνωμίας της πόλης της Αμύνταιου. 

(νί) Η διατήρησή τους θα συμβάλλει στην περαιτέρω 
διάσωση των αξιόλογων ων στην περιοχή. 

βΐ. Χαρακτηρίζεται ως διατηρητέο το κτίριο των επι¬ 
βατών του σιδηροδρομικού σταθμού Αμύνταιου που 
βρίσκεται κατά μήκος των σιδηροδρομικών γραμμών 
και επί της οδού Μ. Αλεξάνδρου, για τους παρακάτω 
λόγους: 

(ί) Το κτίριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

(ϋ) Είναι κτίριο του τέλους του 19ου αιώνα με στοιχεία 
κεντροευρωπαϊκής αρχιτεκτονικής όπως στέγη με με¬ 
γάλη κλίση, μορφολογική διάρθρωση όψης. 

(ίϋ) Αποτελεί το κτίριο των επιβατών του σιδηροδρο¬ 
μικού σταθμού, η κατασκευή του οποίου συνδέεται με 
την ιστορική φάση του Αμύνταιου του τέλους του 19ου 
και των αρχών του 20ου αιώνα. 

(ίν) Αποτελεί σημαντικό στοιχείο διάσωσης της οργά¬ 
νωσης και της λειτουργίας του σιδηροδρομικού σταθ¬ 
μού, συμβάλλοντας στη διατήρηση της ιστορίας και της 
παράδοσης της πόλης. 

(νί) Είναι μέρος ενός συνόλου κτιρίων σε σειρά κατά 
μήκος των σιδηροδρομικών γραμμών που δημιούργησαν 
ένα νέο αστικό τοπίο στο Αμύνταιο των αρχών του 
20ου αιώνα. Μαζί με το κτίριο της οδού Μ. Αλεξάνδρου 
63, - για το οποίο έχει προταθεί από την υπηρεσία μας, 
ο χαρακτηρισμός της όψης ως διατηρητέας- αποτελεί 
ένα αξιόλογο σύνολο. 

β2. Χαρακτηρίζεται ως διατηρητέα η αποθήκη εμπο¬ 
ρευμάτων του σιδηροδρομικού σταθμού Αμύνταιου που 
βρίσκεται κατά μήκος των σιδηροδρομικών γραμμών 
και επί της οδού Μ. Αλεξάνδρου, για τους παρακάτω 
λόγους: 

(ί) Το κτίριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

(ϋ) Είναι κτίριο του τέλους του 19ου αιώνα με στοι¬ 
χεία κεντροευρωπάίκής αρχιτεκτονικής, παρόμοιας μορ¬ 
φολογίας με το κτίριο επιβατών του σιδηροδρομικού 
σταθμού. 

(ϋί) Αποτελεί την αποθήκη εμπορευμάτων του σιδηρο¬ 
δρομικού σταθμού, η κατασκευή του οποίου συνδέεται 
με την ιστορική φάση του Αμύνταιου του τέλους του 
19ου και των αρχών του 20ου αιώνα. 

(ίν) Αποτελεί στοιχείο διάσωσης της οργάνωσης και 
της λειτουργίας του σιδηροδρομικού σταθμού, συμβάλ¬ 
λοντας στη διατήρηση της ιστορίας και της παράδοσης 
της πόλης. 

(νί) Είναι μέρος ενός συνόλου κτιρίων σε σειρά κατά 
μήκος των σιδηροδρομικών γραμμών που δημιούργησαν 
ένα νέο αστικό τοπίο στο Αμύνταιο των αρχών του 
20ου αιώνα. Μαζί με τα προηγούμενα- κτίριο της οδού 
Μ. Αλεξάνδρου 63 (όψη) και το κτίριο των επιβατών-, 
αποτελεί ένα αξιόλογο σύνολο. 

β3. Ως διατηρητέα χαρακτηρίζονται τα αρχικά κτίρια, 
καθώς και οι εναρμονιζόμενες με αυτά μεταγενέστερες 
προσθήκες. 

β4. Στα χαρακτηριζόμενα διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή διακοσμητικών στοιχείων 
τους και γενικά κάθε επέμβαση που θίγει τον αρχιτε¬ 
κτονικό χαρακτήρα και αλλοιώνει τη μορφή τους. 


β5. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική επέμ¬ 
βαση στη διαρρύθμιση των κτιρίων για λόγους στατι¬ 
κούς και λειτουργικούς, χωρίς αλλοίωση του αρχιτε¬ 
κτονικού και μορφολογικού τους χαρακτήρα και των 
βασικών αρχών της σύνθεσής τους. 

β6. Είναι επιθυμητή α) η αποκατάσταση στην αρχική 
της μορφή της τυπολογίας της κάτοψης του κτιρίου 
των επιβατών β) η απομάκρυνση του προσκτίσματος 
(τουαλέτας) από την πλευρά της Μ. Αλεξάνδρου, στο 
κτίριο των επιβατών. 

β7. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις των 
διατηρητέων κτιρίων, πλην των αναγκαίων, περιορισμέ¬ 
νων διαστάσεων επιγραφών στην ελληνική γλώσσα που 
υποδηλώνουν τη χρήση τους. 

βδ. Για κάθε επέμβαση στο εσωτερικό ή στο εξω¬ 
τερικό των διατηρητέων κτιρίων, και την τοποθέτηση 
μικροεπιγραφών απαιτείται ο έλεγχος της μελέτης από 
το αρμόδιο Συμβούλιο Αρχιτεκτονικής και η έγκριση 
αυτής από την αρμόδια Δ/νση Περιβάλλοντος και Πο¬ 
λιτισμού του Υπουργείου Εσωτερικών και Διοικητικής 
Ανασυγκρότησης, (τ. ΥΜΑΘ), εκτός εάν εμπίπτει στην 
εγκύκλιο 1714/24-6-2011 της Γ.Γ.ΜΑ.Θ. Διευκρινίζεται ότι, 
με απόφαση της Υφυπουργού Εσωτερικών και Διοικη¬ 
τικής Ανασυγκρότησης μπορεί να ορίζονται εργασίες 
ή επεμβάσεις για διατηρητέα κτίρια (εγκύκλιοι) για τις 
οποίες δεν απαιτείται έγκριση της αρμόδιας υπηρεσίας 
του Υπουργείου Εσωτερικών και Διοικητικής Ανασυ¬ 
γκρότησης. (π. ΥΜΑΘ). 

3. Γενικά. 

α. Δαπάνη: Από τις διατάξεις αυτής της απόφασης 
δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του οικείου Ο.Τ.Α. 

β. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Μάίου 2015 

Η ΥΦΥΠΟΥΡΓΟΣ 

ΜΑΡΙΑ ΚΟΛΛΙΑ - ΤΣΑΡΟΥΧΑ 



<?α 

Αριθμ. 153 (2) 

Χαρακτηρισμός ως διατηρητέου του κελύφους του κτι¬ 
ρίου, που βρίσκεται επί των οδών Γ. Παπανδρέου 
3-5, στην Προσοτσάνη Δράμας, φερομένου ως ιδιο¬ 
κτησίας Γιανκουνίδη Ηρακλή και κληρονόμων Βέρας 
Αγωγιάτου και καθορισμός ειδικών όρων και περιο¬ 
ρισμών δόμησης αυτού. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79 Α') «Νέος Οικοδομικός 
Κανονισμός» και ειδικότερα του άρθρου 6 αυτού. 

β) Του Π.δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρεται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Των άρθρων 54 και 90, του Π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ 98 Α'/22-4-2005). 

δ) Του Π.δ. 24/2015 (ΦΕΚ 20 Α727-1-2015) και ειδικότερα 
του άρθ. 1 που αναφέρεται στη συγκρότηση του Υπουρ¬ 
γείου Εσωτερικών και Διοικητικής Ανασυγκρότησης. 

ε) Της με αριθμ. 1020/19-3-2015 (ΦΕΚ 391 Β'/23-3-2015) 
απόφασης του Πρωθυπουργού και του Υπουργού Εσω¬ 
τερικών και Διοικητικής Ανασυγκρότησης για την ανάθε¬ 
ση αρμοδιοτήτων στην Υφυπουργό Εσωτερικών και Δι¬ 
οικητικής Ανασυγκρότησης, Μαρία Κάλλια - Τσαρουχά. 

2. Την από 27-11-2012 αιτιολογική έκθεση του Υπουρ¬ 
γείου Μακεδονίας και Θράκης για τον χαρακτηρισμό ως 
διατηρητέου του κτιρίου, που βρίσκεται επί της οδού Γ. 
Παπανδρέου 3-5, στην Προσοτσάνη Δράμας, φερομένου 
ως ιδιοκτησίας Γιανκουνίδη Ηρακλή και κληρονόμων 
Παπαργύρη Αργύρη και καθορισμός ειδικών όρων και 
περιορισμών δόμησης αυτού. 

3. Το με αριθμ. πρωτ. οικ. 4682/12-12-2012 έγγραφο του 
Υπουργείου Μακεδονίας και Θράκης για κοινοποίηση 
της παραπάνω αιτιολογικής έκθεσης. 

4. Το αποδεικτικό παραλαβής της αιτιολογικής έκθε¬ 
σης από το Δήμο Προσοτσάνης. 

5. Τα με αριθμ. πρωτ. 3216/14-2-2013 (ΥΜΑΘ 783/ 
15-2-2013) και 4839/7-3-2013 (ΥΜΑΘ 1300/19-3-2013) έγ¬ 
γραφα του Δήμου Προσοτσάνης που αφορούν αποστο¬ 
λή των αποδεικτικών τοιχοκόλλησης και καθαίρεσης 
αντίστοιχα. 

6. Το με αριθμ. πρωτ. 3216/14-2-2013 (ΥΜΑΘ 783/ 
15-2-2013) έγγραφο του Δήμου Προσοτσάνης που αφορά 
αποστολή δημοσίευσης πρόσκλησης προς τους ενδι¬ 
αφερομένους σε μία τοπική εφημερίδα, στις 4-2-2013. 

7. Την ένσταση της εκ των κληρονόμων της Βέρας 
Αγωγιάτου, Βέρας Αγωγιάτου - Μίσχου που μας υπο¬ 
βλήθηκε με την με αριθμ. πρωτ. 898/25-2-2013 αίτηση 
του Αθανασίου Αγωγιάτου και τα από 24-4-2013 συμπλη¬ 
ρωματικά στοιχεία που ο ίδιος απέστειλλε. 

8. Την από 18-11-2014 εξέταση της ένστασης από το 
τμήμα ΠΕ.ΧΩ.Δ.Ε της Διεύθυνσης Περιβάλλοντος και 
Υποδομών του Υ.ΜΑ.Θ.. 

9. Τη γνωμοδότηση του Κεντρικού Συμβουλίου Αρχι¬ 
τεκτονικής Μακεδονίας και Θράκης στην 6718-12-2014 
(θέμα 8°) συνεδρίασή του υπέρ του χαρακτηρισμού ως 
διατηρητέου του κελύφους του κτιρίου, που βρίσκεται 


επί των οδών Γ. Παπανδρέου 3-5, στην Προσοτσάνη 
Δράμας και τον καθορισμό ειδικών όρων και περιορι¬ 
σμών δόμησης αυτού, αποφασίζουμε: 

1. Απορρίπτουμε την με αριθμ. πρωτ. 898/25-2-2013 
ένσταση της εκ των κληρονόμων της Βέρας συζ. Αθα¬ 
νασίου Αγωγιάτου, Βέρας Αγωγιάτου - Μίσχου. 

2. Χαρακτηρίζουμε ως διατηρητέο το κέλυφος που 
βρίσκεται επί της οδού Γ. Παπανδρέου 3-5, στην Προ¬ 
σοτσάνη Δράμας - όπως φαίνεται στο συνημμένο πο- 
λεοδομικό χάρτη που θεωρήθηκε από την Δ/νση ΠΕ-ΠΟ 
του ΥΠΕΣΔΑ (π. ΥΜΑΘ) - φερόμενο ως ιδιοκτησία Γιαν- 
κουνίδη Ηρακλή και κληρονόμων Βέρας Αγωγιάτου και 
καθορίζουμε ειδικούς όρους και περιορισμούς δόμησης 
αυτού, για τους παρακάτω λόγους: 

α) Το κτίριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Αποτελεί κατοικία με τυπολογικά και μορφολογικό 
χαρακτηριστικά της παραδοσιακής μακεδονικής αρχι¬ 
τεκτονικής και νεοκλασικές επιρροές που συνδέεται με 
την ιστορική φάση της Προσοτσάνης του 19ου αιώνα 
και των αρχών του 20ου αιώνα. 

γ) Τα τυπολογικά και μορφολογικά χαρακτηριστικά 
του κτίσματος το εντάσσουν στην ενότητα της μακε¬ 
δονικής αρχιτεκτονικής, το διαχωρίζουν από τα λαϊκά 
κτίσματα και προσδίδουν αστικά χαρακτηριστικά. 

δ) Βρίσκεται σε κεντρικό σημείο της Προσοτσάνης 
Δράμας - επί της οδού Γ. Παπανδρέου που συνδέει 
την κεντρική πλατεία με την περιοχή Πλατάνια όπου 
και το Α' Δημοτικό Σχολείο- και μαζί με τα κτίρια της 
οδού Γ. Παπανδρέου 5-7 και Γ. Παπανδρέου και Τηλε¬ 
μάχου δημιουργεί ένα ενδιαφέρον σύνολο κτιρίων και 
συμβάλλει στην διατήρηση και ανάδειξη της κοινωνικής 
και αισθητικής φυσιογνωμίας της περιοχής. 

3. Στο χαρακτηριζόμενο διατηρητέο κέλυφος απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή διακοσμητικών στοιχείων 
του και γενικά κάθε επέμβαση που θίγει τον αρχιτεκτο¬ 
νικό χαρακτήρα και αλλοιώνει τη μορφή του. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, χωρίς αλλοίωση 
του αρχιτεκτονικού και μορφολογικού του χαρακτήρα 
και των βασικών αρχών της σύνθεσής του κελύφους 
του κτιρίου καθώς και η κατασκευή νέου εσωτερικού 
του κελύφους. 

5. Επιβάλλεται η απομάκρυνση των μεταγενέστερων 
επεμβάσεων που αλλοιώνουν σήμερα το κέλυφος π.χ. 
ανοίγματα, επενδύσεις στα καταστήματα του ισογείου. 

6. Επιβάλλεται η αφαίρεση της μεταγενέστερης επέν¬ 
δυσης του ισογείου και η αποκατάσταση των επιχρισμά¬ 
των και των αρχιτεκτονικών στοιχείων της πρόσοψης 
που έχουν μερικώς ή ολικώς αποξηλωθεί στην αρχική 
τους μορφή και χρώμα ύστερα από λεπτομερή μελέτη 
αποτύπωσης και φωτογραφικής και κάθε άλλης δυνατής 
τεκμηρίωσης της αρχικής κατάστασης, κατόπιν μελέτης, 
η οποία θα εγκριθεί από την αρμόδια Δ/νση Περιβάλ¬ 
λοντος και Πολιτισμού του Υπουργείου Εσωτερικών 
και Διοικητικής Ανασυγκρότησης, (π. ΥΜΑΘ), μετά από 
γνωμοδότηση του αρμόδιου Συμβουλίου Αρχιτεκτονικής. 

7. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στην όψη του 
διατηρητέου κελύφους, πλην των αναγκαίων, περιορι¬ 
σμένων διαστάσεων επιγραφών, στην ελληνική γλώσσα, 
που υποδηλώνουν τη χρήση του. 

8. Για κάθε επέμβαση στο εσωτερικό ή στο εξωτε¬ 
ρικό του διατηρητέου κελύφους, για την κατασκευή 
νέου εσωτερικού του κελύφους, και για την τοποθέ¬ 
τηση μικροεπιγραφών απαιτείται ο έλεγχος της με¬ 
λέτης από το αρμόδιο Συμβούλιο Αρχιτεκτονικής και 
η έγκριση αυτής από την αρμόδια Δ/νση Περιβάλλο¬ 
ντος και Πολιτισμού του Υπουργείου Εσωτερικών και 
Διοικητικής Ανασυγκρότησης εκτός εάν εμπίπτει στην 
εγκύκλιο 1714/24-6-2011 της Γ.Γ.ΜΑ.Θ. Διευκρινίζεται ότι, 
με απόφαση της Υφυπουργού Εσωτερικών και Διοικη¬ 
τικής Ανασυγκρότησης μπορεί να ορίζονται εργασίες 
ή επεμβάσεις για διατηρητέα κτίρια (εγκύκλιοι) για τις 
οποίες δεν απαιτείται έγκριση της αρμόδιας υπηρεσίας 


του Υπουργείου Εσωτερικών και Διοικητικής Ανασυ¬ 
γκρότησης. (π. ΥΜΑΘ). 

9. Δαπάνη: Από τις διατάξεις αυτής της απόφασης δεν 
προκαλείται δαπάνη σε βάρος του κρατικού προϋπολο¬ 
γισμού ή του προϋπολογισμού του οικείου Ο.Τ.Α.. 

10. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Μαίου 2015 

Η ΥΦΥΠΟΥΡΓΟΣ 

ΜΑΡΙΑ ΚΟΛΛΙΑ - ΤΣΑΡΟΥΧΑ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό '7 3 %) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: Ιιίίρ://νννννν.β1.9ΐ· - β-πιαΜ: ννβόπΐ33ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 1 5001 1 526061 50008 * - 













































































